बच्चों ने नाटक से यीशु की महिमा बताई, सांता क्लॉज ने बांटे गिफ्ट
नगर के आॅक्सफोर्ड स्कूल में क्रिसमस पर्व को लेकर गुरुवार को कार्यक्रम का आयोजन किया गया। इसमें बच्चों ने कई प्रस्तुतियां दी। इस दौरान बच्चों ने नाटक के माध्यम से प्रभु यीशु के जीवन के बारे में बताया जिसे लोगों ने काफी सराहा। कार्यक्रम के दौरान सांताक्लाज ने बच्चों को उपहार दिए।
कार्यक्रम में बच्चों ने सामूहिक नृत्य, राजाओं के राजा महाराजा, प्रभु यीशु के कई गीतों पर मनोहारी प्रस्तुतियां दीं। कार्यक्रम में मुख्य अतिथि सत्य सांई कॉलेज की डॉ. प्रज्ञा शर्मा थीं। अतिथियों का स्वागत बैंड ग्रुप द्वारा किया गया। अतिथियों ने कहा कि मानवता सबसे बड़ा कर्तव्य है। इस दौरा चर्च में प्रार्थना हुई। सांता क्लॉज ने बच्चों को उपहार भी बांटे। इस दौरान स्कूल प्राचार्य बीना जे कुरियन ने अतिथियों का स्वागत कर स्मृति चिन्ह भेंट किए।
क्रिसमस को लेकर चर्च सजाकर प्रार्थना की गई।
छात्रों को किया पुरस्कृत
इस मौके पर विभिन्न प्रतियोगिताओं में अव्वल आने वाले छात्र-छात्राओं को पुरस्कृत भी किया गया। इनमें सांस्कृतिक प्रतियोगिता, निबंध प्रतियोगिता सहित अन्य कई स्पर्धाओं में पहले, दूसरे और तीसरे स्थान पर आने वाले छात्र-छात्राओं को पुरस्कृत किया गया।
hin_Deva hin_Deva hin_Deva hin_Deva hin_Deva hin_Deva